title: Directiva 2010/89/UE a Comisiei din 6 noiembrie 2010 de modificare a Directivei 91/414/CEE a Consiliului în vederea includerii substanței chinmerac ca substanță activă și de modificare a Deciziei 2008/934/CE Text cu relevanță pentru SEE

text:
               7.12.2010

               RO

               Jurnalul Oficial al Uniunii Europene

               L 320/3

         DIRECTIVA 2010/89/UE A COMISIEI
   din 6 noiembrie 2010
   de modificare a Directivei 91/414/CEE a Consiliului în vederea includerii substanței chinmerac ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Această listă include substanța chinmerac.

               (2)

               În conformitate cu articolul 11e din Regulamentul (CE) nr. 1490/2002, solicitantul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată cu privire la neincluderea substanței chinmerac.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Regatului Unit, desemnat stat membru raportor prin Regulamentul (CE) nr. 451/2000. Termenul pentru procedura accelerată a fost respectat. Specificarea substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă respectă de asemenea cerințele de fond și de procedură restante menționate la articolul 15 din Regulamentul (CE) nr. 33/2008.

               (5)

               Regatul Unit a evaluat datele suplimentare transmise de solicitant și a pregătit un raport suplimentar. La 18 iunie 2009, raportul a fost trimis Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a comunicat raportul suplimentar, pentru observații, celorlalte state membre și solicitatorului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 26 februarie 2010, autoritatea și-a prezentat, în fața Comisiei, concluzia privind substanța chinmerac (6). Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 28 octombrie 2010 sub forma raportului Comisiei de examinare a substanței chinmerac.

               (6)

               Diferitele examinări efectuate au arătat că produsele de protecție a plantelor care conțin chinmerac pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvată includerea în anexa I a substanței chinmerac, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei menționate.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este adecvat să se ceară informații suplimentare din partea solicitantului pentru a confirma rezultatele evaluării riscului, pe baza celor mai recente cunoștințe științifice, în privința posibilității ca metabolismul plantelor să provoace deschiderea inelului chinolinic, în privința reziduurilor din culturile în sistem de rotație, precum și în privința riscurilor pe termen lung pentru râme cauzate de metabolitul BH 518-5.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor definite în Directiva 91/414/CEE ca urmare a includerii unei substanțe active în anexa I, statele membre ar trebui să dispună de o perioadă de șase luni de la includerea substanței pentru a reexamina autorizațiile existente pentru produsele de protecție a plantelor care conțin chinmerac, pentru a se asigura că cerințele menționate în Directiva 91/414/CEE sunt îndeplinite, în special cele de la articolul 13 și condițiile relevante din anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut la anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio obligație nouă statelor membre sau titularilor de autorizații în raport cu directivele de modificare a anexei I adoptate până în prezent.

               (11)

               Prin urmare, este adecvat ca Directiva 91/414/CEE să fie modificată în consecință.

               (12)

               Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe prevede neincluderea substanței chinmerac și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesară eliminarea rândului referitor la chinmerac din anexa la decizia menționată mai sus.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rândul referitor la chinmerac din anexa la Decizia 2008/934/CE.
   Articolul 3
   Statele membre adoptă și publică până la 31 octombrie 2011 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 noiembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   1.   După caz, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin chinmerac ca substanță activă până la 1 noiembrie 2011.
   Până la această dată, statele membre verifică, în special, dacă se respectă condițiile privind substanța chinmerac din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din aceasta.
   2.   Prin derogare de la alineatul (1), pentru fiecare produs de protecție a plantelor autorizat care conține chinmerac, fie ca substanță activă unică, fie ca una dintr-o serie de substanțe active, toate fiind incluse în lista din anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă cu privire la chinmerac. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul unui produs care conține chinmerac ca substanță activă unică, până la 30 aprilie 2015 cel târziu sau

               (b)

               în cazul unui produs care conține chinmerac ca una dintre mai multe substanțe active, modifică sau retrag autorizația, după caz, până la 30 aprilie 2015 sau până la data stabilită pentru a efectua această modificare sau retragere în directiva sau directivele respective care a(u) adăugat substanța sau substanțele în cauză în anexa I la Directiva 91/414/CEE, dacă ultima dată este ulterioară celei dintâi.

         Articolul 5
   Prezenta directivă intră în vigoare la data de 1 mai 2011.
   Articolul 6
   Prezenta directivă se adresează statelor membre.

      Adoptată la Bruxelles, 6 noiembrie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance azimsulfuron (Concluzia evaluării inter pares a riscului utilizării ca pesticid a substanței active chinmerac). EFSA Journal 2010; 8(3):1523. [68 pp.]. doi:10.2903/j.efsa.2010.1523. Disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      Substanța activă care urmează să se adauge la sfârșitul tabelului din anexa I la Directiva 91/414/CEE.

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „316

                     Chinmerac
                     Nr. CAS 90717-03-6

                     Nr. CIPAC: 563

                        Acid 7-cloro-3-metilchinolin-8-carboxilic

                     ≥ 980 g/kg

                     1 mai 2011

                     30 aprilie 2021

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța chinmerac, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală din 28 octombrie 2010.
                     În această evaluare generală, statele membre țin cont în special de:

                                 —

                                 protejarea apelor subterane, dacă substanța activă este utilizată în regiuni vulnerabile în ceea ce privește solul și/sau condițiile climatice.

                                 —

                                 expunerea consumatorilor prin alimentație la reziduurile de chinmerac (și de metaboliți ai acestuia) din culturile în sistem de rotație

                                 —

                                 riscul pentru organismele acvatice și riscul pe termen lung pentru râme.

                           Condițiile de utilizare includ măsuri de diminuare a riscului, dacă este cazul.
                     Statele membre în cauză solicită prezentarea de informații privind:

                                 —

                                 posibilitatea ca metabolismul plantelor să provoace deschiderea inelului chinolinic,

                                 —

                                 reziduurile din culturile în sistem de rotație și riscul pe termen lung pentru râme cauzat de metabolitul BH 518-5.

                           Ele se asigură că solicitantul pune la dispoziție Comisiei astfel de date și informații de confirmare până la 30 aprilie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2010/25/UE a Comisiei din 18 martie 2010 de modificare a Directivei 91/414/CEE a Consiliului în vederea includerii substanțelor active penoxsulam, proquinazid și spirodiclofen (Text cu relevanță pentru SEE)

text:
               19.3.2010

               RO

               Jurnalul Oficial al Uniunii Europene

               L 69/11

         DIRECTIVA 2010/25/UE A COMISIEI
   din 18 martie 2010
   de modificare a Directivei 91/414/CEE a Consiliului în vederea includerii substanțelor active penoxsulam, proquinazid și spirodiclofen
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, la 29 noiembrie 2002, Italia a primit din partea Dow AgroScience o cerere de includere a substanței active penoxsulam în anexa I la Directiva 91/414/CEE. Decizia 2004/131/CE a Comisiei (2) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexa II și anexa III la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, la 9 ianuarie 2004, Regatul Unit a primit din partea societății DuPont Ltd o cerere de includere a substanței active proquinazid în anexa I la Directiva 91/414/CEE. Decizia 2004/686/CE a Comisiei (3) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexa II și anexa III la Directiva 91/414/CEE.

               (3)

               În conformitate cu articolul 6 alineatul (2) din Directiva 91/414/CEE, la 23 august 2001, Țările de Jos au primit din partea companiei Bayer CropScience o cerere de includere a substanței active spirodiclofen în anexa I la Directiva 91/414/CEE. Decizia 2002/593/CE a Comisiei (4) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexa II și anexa III la Directiva 91/414/CEE.

               (4)

               Efectele respectivei substanțe active asupra sănătății umane și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitanți. Statele membre raportoare desemnate au prezentat un proiect de raport de evaluare la 10 februarie 2005 (penoxsulam), la 14 martie 2006 (proquinazid) și la 21 aprilie 2004 (spirodiclofen).

               (5)

               Rapoartele de evaluare au făcut obiectul unor revizuiri reciproce de către statele membre și de către EFSA în cadrul grupului său de lucru „Evaluare” și au fost prezentate Comisiei sub formă de rapoarte științifice EFSA la 31 august 2009 pentru penoxsulam (5), la 13 octombrie 2009 (6) pentru proquinazid și la 27 iulie 2009 (7) pentru spirodiclofen. Aceste rapoarte și proiectele de rapoarte de evaluare au fost examinate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 22 ianuarie 2010 în formatul rapoartelor de examinare ale Comisiei pentru penoxsulam, proquinazid și spirodiclofen.

               (6)

               Din diferitele examinări, a rezultat că se poate estima că produsele de protecție a plantelor care conțin substanțele active în cauză satisfac, în general, cerințele stabilite la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special cu privire la utilizările care au fost examinate și detaliate în raportul de examinare al Comisiei. Prin urmare, penoxsulam, proquinazid și spirodiclofen ar trebui să fie incluse în anexa I la directiva menționată, pentru a garanta că, în toate statele membre, autorizațiile pentru produsele de protecție a plantelor care conțin substanțele active în cauză vor putea fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate face obiectul anumitor condiții. Este oportun, în ceea ce privește penoxsulamul, să se solicite ca notificatorul să prezinte informații suplimentare privind riscurile din afara zonei de tratament pentru plantele acvatice superioare.

               (8)

               Fără a aduce atingere obligațiilor definite prin Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a revizui autorizațiile provizorii existente pentru produsele de protecție a plantelor care conțin penoxsulam, proquinazid sau spirodiclofen, în scopul de a garanta respectarea cerințelor stabilite prin Directiva 91/414/CEE, în special articolul 13, precum și a condițiilor relevante prevăzute în anexa I. Statele membre ar trebui să transforme autorizațiile provizorii existente în autorizații complete, să le modifice sau să le retragă, în conformitate cu dispozițiile Directivei 91/414/CEE. Prin derogare de la termenul final menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (9)

               Prin urmare, este necesar ca Directiva 91/414/CEE să fie modificată în consecință.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 ianuarie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 februarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   (1)   După caz, statele membre modifică sau retrag, până la 31 ianuarie 2011, în conformitate cu Directiva 91/414/CEE, autorizațiile existente pentru produsele de protecție a plantelor care conțin ca substanță activă penoxsulam, proquinazid sau spirodiclofen. Până la această dată, statele membre verifică, în special, dacă se respectă condițiile privind penoxsulamul, proquinazidul sau spirodiclofenul din anexa I la directiva menționată, cu excepția celor din partea B a rubricii corespunzătoare substanței active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 alineatul (2) din directiva respectivă.
   (2)   Prin derogare de la alineatul (1), orice produs de protecție a plantelor autorizat care conține penoxsulam, proquinazid sau spirodiclofen, ca substanță activă unică sau asociată cu alte substanțe active, înscrise în anexa I la Directiva 91/414/CEE până la 31 iulie 2010, face obiectul unei reevaluări de către statele membre în conformitate cu principiile uniforme prevăzute în anexa VI la Directiva 91/414/CEE, în baza unui dosar care să satisfacă cerințele din anexa III la directiva menționată anterior și ținând seama de partea B a înscrierilor în anexa I la respectiva directivă privind, după caz, penoxsulamul, proquinazidul sau spirodiclofenul. Pe baza respectivei evaluări, statele membre stabilesc dacă produsul îndeplinește condițiile stabilite la articolul 4 alineatul (1) literele (b), (c), (d) și (e) din Directiva 91/414/CEE.
   În urma respectivei evaluări, statele membre:

               (a)

               în cazul unui produs care conține penoxsulam, proquinazid sau spirodiclofen ca substanță activă unică, modifică sau retrag autorizația, după caz, până la 31 ianuarie 2012; sau

               (b)

               în cazul unui produs care conține penoxsulam, proquinazid sau spirodiclofen asociat cu alte substanțe active, modifică sau retrag autorizația, după caz, până la 31 ianuarie 2012 sau până la data fixată pentru a se proceda la respectiva modificare sau retragere prevăzută în directiva sau directivele prin care s-a(u) adăugat substanța (substanțele) în cauză în anexa I la Directiva 91/414/CEE, în oricare dată este cea mai recentă.

         Articolul 4
   Prezenta directivă intră în vigoare la 1 august 2010.
   Articolul 5
   Prezenta directivă se adresează statelor membre.

      Adoptată la Bruxelles, 18 martie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 37, 10.2.2004, p. 34.

      (3)  JO L 313, 12.10.2004, p. 21.

      (4)  JO L 192, 11.7.2002, p. 60.

      (5)  Raport științific EFSA (2009) 343, 1-90, Concluzie privind revizuirea inter pares a evaluării riscului utilizării ca pesticid al substanței active penoxsulam (finalizat: 31 august 2009).

      (6)  Raport științific EFSA (2009) 7(10):1350, 1-135, Concluzie privind revizuirea inter pares a evaluării riscului utilizării ca pesticid al substanței active proquinazid (finalizat: 13 octombrie 2009).

      (7)  Raport științific EFSA (2009) 339, 1-86, Concluzie privind revizuirea inter pares a evaluării riscului utilizării ca pesticid al substanței active spirodiclofen (finalizat: 27 iulie 2009).

      ANEXĂ
      Următoarele rânduri se adaugă la finalul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Data expirării includerii

                     Dispoziții specifice

                     „306

                     Penoxsulam
                     Nr. CAS 219714-96-2
                     Nr. CIPAC 758

                        3-(2,2-difluoretoxi)-N-(5,8-dimetoxi[1,2,4]triazolo[1,5-c]pirimidin-2-il)-α,α,α-trifluortoluen-2-sulfonamidă

                     > 980 g/kg
                     Impuritatea
                     Bis-CHYMP
                     2-clor-4-[2-(2-clor-5-metoxi-4-pirimidinil)hidrazin]-5-etoxipirimidin nu trebuie să depășească 0,1 g/kg din materialul tehnic

                     1 august 2010

                     31 iulie 2020

                     PARTEA A
                     Se pot autoriza numai utilizările în calitate de erbicid.
                     PARTEA B
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a penoxsulamului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 22 ianuarie 2010.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protecției organismelor acvatice;

                                 —

                                 expunerii consumatorilor prin alimentație la reziduurile metabolitului BSCTA din culturile rotate succesiv;

                                 —

                                 protejării apelor subterane, dacă substanța activă este utilizată în regiuni vulnerabile din punct de vedere al solului și/sau al condițiilor climatice.

                           Condițiile de autorizare includ, după caz, măsuri de reducere a riscului.
                     Statele membre în cauză se asigură că notificatorul transmite Comisiei informații suplimentare privind riscurile din afara zonei de tratament pentru plantele acvatice superioare. Statele membre se asigură că notificatorul prezintă aceste informații Comisiei până la 31 iulie 2012.
                     Statul membru raportor informează Comisia, în conformitate cu articolul 13 alineatul (5), cu privire la specificația materialului tehnic produs în scop comercial.

                     307

                     Proquinazid
                     Nr. CAS 189278-12-4
                     Nr. CIPAC 764

                        6-iod-2-propoxi-3-propilquinazolin-4(3H)-onă

                     > 950 g/kg

                     1 august 2010

                     31 iulie 2020

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a proquinazidului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 22 ianuarie 2010.
                     În cadrul acestei evaluări generale, statele membre trebuie să acorde o atenție deosebită:

                                 —

                                 riscului pe termen lung, rezultat din utilizarea în cazul viilor, pentru păsările care se hrănesc cu viermi de pământ;

                                 —

                                 riscului pentru animalele acvatice;

                                 —

                                 expunerii consumatorilor prin alimentație la reziduuri de proquinazid din produse de origine animală și din culturile rotate succesiv;

                                 —

                                 securității operatorilor.

                           Condițiile de autorizare includ, după caz, măsuri de reducere a riscului.
                     Statul membru raportor informează Comisia, în conformitate cu articolul 13 alineatul (5), cu privire la specificația materialului tehnic produs în scop comercial.

                     308

                     Spirodiclofen
                     Nr. CAS 148477-71-8
                     Nr. CIPAC 737

                        3-(2,4-diclorofenil)-2-oxo-1-oxaspiro[4.5]dec-3-en-4-il 2,2-dimetilbutirat

                     > 965 g/kg
                     Următoarele impurități nu trebuie să depășească o anumită cantitate în materialul tehnic:
                     3-(2,4-diclorofenil)-4-hidroxi-1-oxaspiro[4.5]dec-3-en-2-on (BAJ-2740 enol): ≤ 6 g/kg
                     N,N-dimetilacetamidă: ≤ 4 g/kg

                     1 august 2010

                     31 iulie 2020

                     PARTEA A
                     Se pot autoriza numai utilizările ca acaricid sau insecticid.
                     PARTEA B
                     Pentru punerea în aplicare a principiilor uniforme din anexa VI, se vor lua în considerare concluziile din raportul de examinare a spirodiclofenului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 22 ianuarie 2010.
                     În cadrul acestei evaluări generale, statele membre trebuie să acorde o atenție deosebită:

                                 —

                                 riscului pe termen lung pentru animalele acvatice;

                                 —

                                 securității operatorilor;

                                 —

                                 riscului pentru larvele de albine.

                           Condițiile de autorizare cuprind, după caz, măsuri de reducere a riscurilor.”

         (1)  Detalii suplimentare privind identitatea și specificațiile substanțelor active se găsesc în raportul de examinare.


title: Directiva Consiliului din 7 martie 1985 privind normele de calitate a aerului în privința dioxidului de azot

text:
Anunţ juridic important

|

31985L0203

Official Journal L 087 , 27/03/1985 P. 0001 - 0007 Spanish special edition: Chapter 15 Volume 5 P. 0133  Portuguese special edition Chapter 15 Volume 5 P. 0133  Finnish special edition: Chapter 15 Volume 6 P. 0213  Swedish special edition: Chapter 15 Volume 6 P. 0213  Ediţie specială în limba cehă Chapter 15 Volume 01 P. 239  - 246 Ediţie specială în limba estonă Chapter 15 Volume 01 P. 239  - 246 Ediţie specială în limba maghiară Chapter 15 Volume 01 P. 239  - 246 Ediţie specială în limba lituaniană Chapter 15 Volume 01 P. 239  - 246 Ediţie specială în limba letonă Chapter 15 Volume 01 P. 239  - 246 Ediţie specială în limba malteză Chapter 15 Volume 01 P. 239  - 246 Ediţie specială în limba polonă Chapter 15 Volume 01 P. 239  - 246 Ediţie specială în limba slovacă Chapter 15 Volume 01 P. 239  - 246 Ediţie specială în limba slovenă Chapter 15 Volume 01 P. 239  - 246

		19850307Directiva Consiliuluidin 7 martie 1985privind normele de calitate a aerului în privința dioxidului de azot(85/203/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 100 și 235,având în vedere propunerea Comisiei [1],având în vedere avizul Adunării [2],având în vedere avizul Comitetului Economic și Social [3],întrucât programele de acțiune ale Comunităților Europene în domeniul mediului din 1973 [4], 1977 [5] și 1982 [6] prevăd o acțiune prioritară împotriva dioxidului de azot în funcție de nocivitatea sa și ținând seama de starea cunoștințelor privind efectele sale asupra sănătății omului și asupra mediului;întrucât informațiile tehnice și științifice sunt insuficiente pentru a permite Consiliului să adopte norme speciale pentru mediu în general și întrucât adoptarea de valori limită pentru protejarea sănătății umane contribuie, de asemenea, la protecția mediului;întrucât neconcordanța dintre dispozițiile deja aplicabile sau în curs de pregătire în diferitele state membre în ceea ce privește dioxidul de azot conținut în aer poate crea condiții de concurență inegale și poate avea, de fapt, o incidență directă asupra funcționării pieței comune; întrucât ar trebui să se procedeze în acest domeniu la aproprierea legislațiilor, prevăzută la articolul 100 din Tratatul CEE;întrucât una dintre sarcinile esențiale ale Comunității este promovarea unei dezvoltări armonioase a activităților economice în ansamblul Comunității și o expansiune continuă și echilibrată, misiuni care nu pot fi concepute fără combaterea poluării și contaminării, nici fără ameliorarea calității vieții și a protecției mediului; întrucât, dat fiind că forțele de acțiune necesare acestui scop nu sunt prevăzute de Tratatul CEE, trebuie să se recurgă la articolul 235;întrucât este necesar să se fixeze pentru dioxidul de azot o valoare limită care să nu fie depășită pe teritoriul statelor membre pe perioade determinate, în vederea protecției în special a sănătății și a mediului și întrucât această valoare trebuie să fie bazată pe rezultatele lucrărilor realizate în cadrul Organizației Mondiale a Sănătății (OMS), în special pe relațiile doze-efecte stabilite pentru acest poluant;întrucât există riscul ca această valoare limită să nu poată fi respectată în anumite zone, în ciuda măsurilor luate; întrucât statele membre pot beneficia de derogări limitate în timp, cu condiția să prezinte Comisiei planurile de ameliorare progresivă a calității aerului în aceste zone;întrucât este foarte probabil ca, în curând, Consiliul să adopte un nou act juridic care să le permită statelor membre să impună valori limită ușor mai ridicate pentru gazele de eșapament ale vehiculelor cu motor;întrucât măsurile luate în baza prezentei directive trebuie să fie realizabile din punct de vedere economic și compatibile cu o dezvoltare echilibrată;întrucât dioxidul de azot intervine deopotrivă ca precursor în formarea oxidanților fotochimici care pot avea efecte nocive atât pentru om, cât și pentru mediu și întrucât o acțiune preventivă poate să contribuie la încetinirea formării lor;întrucât este necesar să se instaleze stații de măsurare destinate să controleze respectarea valorii limită pentru dioxidul de azot și întrucât este de dorit ca aceste stații să măsoare de asemenea monoxidul de azot, care constituie o etapă intermediară în formarea dioxidului de azot;întrucât, ținându-se seama de existența metodelor de analiză diferite în statele membre, este necesar să se permită, în anumite condiții, utilizarea unor metode de analiză altele decât metoda de referință prevăzută de directivă;întrucât, pe lângă valoarea limită, ar trebui prevăzute niște valori orientative destinate să amelioreze protecția sănătății omului și să contribuie la protecția pe termen lung a mediului;întrucât dezvoltarea ulterioară a metodei de referință pentru analiză figurând în prezenta directivă poate fi de dorit în temeiul progresului tehnic și științific realizat în domeniu; întrucât, pentru a facilita începerea lucrărilor esențiale acestui scop, este necesar să se prevadă o procedură instaurând o strânsă cooperare între statele membre și Comisie, în cadrul unui comitet pentru adaptarea la progresul tehnic și științific,ADOPTĂ PREZENTA DIRECTIVĂ:Articolul 1(1) Prezenta directivă are ca obiective:- să fixeze o valoare limită (anexa I) pentru dioxidul de azot conținut în atmosferă, în vederea unei contribuții specifice la protecția oamenilor împotriva efectelor dioxidului de azot din mediu;- să prevadă valorile orientative (anexa II) pentru dioxidul de azot conținut în atmosferă, destinate să amelioreze protecția sănătății omului și să contribuie la protecția pe termen lung a mediului.(2) Prezenta directivă nu se aplică expunerii la locul de muncă și nici expunerii în interiorul clădirilor.Articolul 2În sensul prezentei directive:- "valoare limită" înseamnă concentrația de dioxid de azot, conform tabelului din anexa I, care să nu fie depășită pe ansamblul teritoriului statelor membre pe perioade determinate și în condițiile precizate în articolele următoare;- "valori orientative" înseamnă concentrațiile de dioxid de azot figurând la anexa II, luate în considerare pe perioade determinate destinate să servească în special ca puncte de referință pentru stabilirea regimurilor specifice în interiorul zonelor pe care le determină statele membre.Articolul 3(1) Statele membre iau măsurile necesare pentru ca, începând cu 1 iulie 1987, concentrațiile de dioxid de azot din atmosferă, măsurate conform anexei III, să nu fie superioare valorii limită din anexa I.(2) Cu toate acestea, în cazul în care, din cauza unor circumstanțe deosebite, există riscul ca aceste concentrații de azot din atmosferă, în ciuda măsurilor luate, să depășească după 1 iulie 1987, în anumite zone, valoarea limită prevăzută la anexa I, statul membru interesat informează Comisia înainte de 1 iulie 1987.Statul membru aduce la cunoștința Comisiei, în cel mai scurt timp, planurile de ameliorare progresivă a calității aerului în zonele afectate. Aceste planuri, stabilite pe bază de informații pertinente asupra naturii, a originii și a evoluției acestei poluări, descriu îndeosebi măsurile luate sau preconizate, precum și procedurile aplicate sau care urmează să fie aplicate de către statul membru. Aceste măsuri și proceduri trebuie să vizeze, în interiorul acestor zone, aducerea concentrațiilor de dioxid de azot din atmosferă la valori inferioare sau egale valorii limită din anexa I, cât mai curând posibil și până la 1 ianuarie 1994.Articolul 4(1) În zonele pentru care statul membru interesat estimează că este necesară limitarea sau prevenirea unei creșteri previzibile a poluării cu dioxid de azot, ca urmare, în special, a dezvoltării urbane sau industriale, statul membru poate fixa valori inferioare valorii limită din anexa I.(2) În zonele pentru care statul membru interesat consideră că trebuie instituită o protecție specială a mediului, se pot fixa valori în general inferioare valorilor orientative din anexa II.Articolul 5Statele membre pot fixa, în orice moment, valori mai stricte decât cele prevăzute de prezenta directivă.Articolul 6Statele membre instalează stații de măsurare destinate să furnizeze datele necesare aplicării prezentei directive conform specificațiilor din anexa III, în special în zonele în care valoarea limită este depășită sau riscă să fie depășită, precum și în zonele menționate la articolul 4.Aceste stații pot măsura, de asemenea, concentrațiile de monoxid de azot.Articolul 7(1) Începând cu 1 iulie 1987 statele membre informează Comisia, în termen de cel mult șase luni de la sfârșitul perioadei anuale de referință (fixată la 31 decembrie), asupra cazurilor în care valoarea limită figurând la anexa I a fost depășită și asupra concentrațiilor remarcate.(2) Statele membre comunică, de asemenea, Comisiei, în termen de un an după sfârșitul perioadei anuale de referință (fixată la 31 decembrie), motivele acestor depășiri, precum și măsurile care au fost luate pentru a fi rezolvate.(3) În plus, statele membre informează Comisia, la cererea acesteia:- asupra concentrațiilor pe care le-au măsurat;- asupra valorilor limită, a termenelor și a scadențelor pe care le-au fixat;- asupra eventualelor măsuri corespunzătoare pe care le-au luat,privind zonele la care se face referire la articolul 4 alineatele (1) și (2).Această informare trebuie pusă, de asemenea, la dispoziția publicului.Articolul 8Comisia publică periodic un raport de sinteză asupra aplicării prezentei directive.Articolul 9Aplicarea măsurilor luate în baza prezentei directive nu trebuie să aibă ca efect deteriorarea semnificativă a calității aerului în zonele situate în afara aglomerărilor urbane în care nivelul poluării cu dioxid de azot, constatat în momentul intrării în vigoare a prezentei directive, este redus în raport cu valoarea limită din anexa I.Articolul 10În sensul aplicării prezentei directive, statele membre utilizează:- fie metoda de referință menționată la anexa IV;- fie orice altă metodă de analiză echivalentă, dacă această echivalență a fost demonstrată Comisiei.Articolul 11(1) Atunci când, într-o regiune apropiată de frontiera unuia sau a mai multor state membre, un stat membru își propune să fixeze valori ale concentrațiilor în dioxid de azot din atmosferă, în conformitate cu articolul 4 alineatele (1) și (2), acest stat consultă în prealabil statele membre învecinate. Comisia trebuie să fie informată și poate participa la aceste consultări.(2) În cazul în care valoarea limită prevăzută la anexa I sau în care valorile prevăzute la articolul 4 alineatele (1) și (2), în măsura în care aceste ultime valori au făcut obiectul unor consultații în conformitate cu alineatul (1), sunt depășite sau riscă să fie depășite ca urmare a unei poluări semnificative care provine sau poate proveni dintr-un alt stat membru, statele interesate se consultă pentru a remedia situația. Comisia este informată și poate participa la aceste consultări.Articolul 12Modificările necesare pentru a adapta progresului tehnic prescripțiile din anexa IV sunt adoptate conform procedurii descrise la articolul 14. Aceste modificări nu pot modifica, în mod direct sau indirect, valoarea limită arătată la anexa I.Articolul 13(1) Se instituie, în sensul articolului 12, un comitet de adaptare la progresul științific și tehnic a prezentei directive, denumit în continuare "comitet" și care este alcătuit din reprezentanții statelor membre și prezidat de un reprezentant al Comisiei.(2) Comitetul își stabilește regulamentul de funcționare.Articolul 14(1) În cazul în care se face referire la procedura descrisă în prezentul articol, comitetul este sesizat de către președintele său, fie la inițiativa acestuia, fie la cererea unui reprezentant al unui stat membru.(2) Reprezentantul Comisiei supune comitetului o propunere de proiect de măsuri. Comitetul emite un aviz asupra acestui proiect într-o perioadă de timp pe care președintele poate să o fixeze în funcție de urgența problemei în cauză. Acesta se pronunță cu o majoritate de 45 de voturi, voturile statelor membre fiind afectate de ponderea prevăzută la articolul 148 alineatul (2) din Tratatul CEE. Președintele nu participă la vot.(3) Comisia adoptă măsurile puse în discuție în cazul în care acestea sunt conforme cu avizul comitetului.În cazul în care măsurile preconizate nu sunt conforme cu avizul comitetului sau în lipsa avizului, Comisia supune fără întârziere Consiliului o propunere referitoare la măsurile care trebuie luate. Consiliul hotărăște cu majoritate calificată.Dacă, la expirarea unei perioade de timp de trei luni socotită de la notificarea Consiliului, acesta nu adoptă o decizie, măsurile propuse sunt adoptate de către Comisie.Articolul 15(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 ianuarie 1987 și informează de îndată Comisia cu privire la aceasta.(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.Articolul 16Prezenta directivă se adresează statelor membre.Adoptată la Bruxelles, 7 martie 1985.Pentru ConsiliuPreședinteleA. Biondi[1] JO C 258, 27.9.1983, p. 3.[2] JO C 337, 17.12.1984, p. 434.[3] JO C 206, 6.8.1984, p. 1.[4] JO C 112, 20.12.1973, p. 1.[5] JO C 139, 13.6.1977, p. 1.[6] JO C 46, 17.2.1983, p. 1.--------------------------------------------------19850307ANEXA IVALOAREA LIMITĂ PENTRU DIOXIDUL DE AZOT(Valoarea limită este exprimată în µg/m3. Exprimarea volumului trebuie adusă la condițiile următoare de temperatură și de presiune: 293° Kelvin și 101,3 kPa)Perioadă de referință [1] | Valoare limită pentru dioxidul de azot |1 an | 200 |Percentila 98, având ca bază de calcul valorile medii pe oră sau pe intervale mai mici de o oră, considerate pentru un an întreg [2] |[1] Perioada anuală de referință începe la data de 1 ianuarie a unui an calendaristic și se termină la 31 decembrie.[2] Pentru ca validitatea calculului percentilei 98 să fie recunoscută, este necesar ca 75 % din valorile posibile să fie disponibile și, pe cât posibil, uniform repartizate pe ansamblul anului considerat pentru situl de măsurare luat în considerație.În cazul în care, pentru anumite situri, valorile măsurate nu ar fi disponibile pentru o perioadă mai mare de 10 zile, percentila calculată trebuie să menționeze acest fapt.Calculul percentilei 98, pornind de la valorile pe întreg anul, va fi efectuat după cum urmează: percentila 98 trebuie să fie calculată plecând de la valorile efectiv măsurate. Valorile măsurate sunt rotunjite la valoarea µg/m3 cea mai apropiată. Toate valorile sunt introduse într-o listă stabilită în ordine crescătoare pentru fiecare sit:X1 ≤ X2 ≤ X3 ≤ … ≤ kX ≤ … ≤ XN-1 ≤ XNPercentila 98 este valoarea elementului de ordin k, pentru care k este calculat cu ajutorul formulei următoare:k = q × N,q fiind egal cu 0,98 pentru percentila 98 și cu 0,50 pentru percentila 50. N este numărul valorilor efectiv măsurate. Valoarea lui (q × N) este rotunjită la numărul întreg cel mai apropiat.În cazul în care echipamentele de măsurare nu permit încă furnizarea valorilor discrete, ci furnizează doar clasele de valori superioare mai mari de 1 µg/m3, statul membru interesat poate să utilizeze, pentru calculul percentilei, o interpolare, cu condiția ca formula interpolării să fie acceptată de Comisie, iar clasele de valori să nu fie mai mari de 10 µg/m3. Această derogare temporară nu este valabilă decât pentru echipamentele recent instalate, pentru o durată care nu depășește durata de viață a echipamentelor luate în considerare și în orice caz limitată la 10 ani după punerea în aplicare a prezentei directive.--------------------------------------------------19850307ANEXA IIVALORILE ORIENTATIVE PENTRU DIOXIDUL DE AZOT(Valorile sunt exprimate în μg/m3. Exprimarea volumului trebuie adusă la condițiile următoare de temperatură și de presiune: 293° Kelvin și 101,3 kPa)Perioadă de referință | Valorile orientative pentru dioxidul de azot |1 an | 50 |Percentila 50, având ca bază de calcul valorile medii pe oră sau pe intervale mai mici de o oră, considerate pentru un an întreg |135 |Percentila 98, având ca bază de calcul valorile medii pe oră sau pe intervale mai mici de o oră, considerate pentru un an întreg |Pentru calculul acestor percentile, trebuie aplicată formula dată la anexa I nota 2; valoarea lui q este de 0,50 pentru percentila 50 și de 0,98 pentru percentila 98.--------------------------------------------------19850307ANEXA IIISUPRAVEGHEREA CONCENTRAȚIEI ÎN DIOXID DE AZOT1. Măsurarea concentrațiilor de NO2 din mediu are drept scop determinarea, într-un mod cât se poate de caracteristic, a riscului individual al unei expuneri dincolo de valoarea limită; punctele de măsurare ar trebui așadar să fie alese de statele membre, pe cât posibil, dintre siturile cu cel mai înalt grad de risc.Din acest punct de vedere, trebuie luate în considerație două cazuri distincte:1.1. zonele aflate sub influența predominantă a poluării produse de automobile și deci limitate la zonele care se învecinează cu arterele de mare circulație;1.2. zonele mai întinse în care emisiile provenind din surse fixe contribuie și ele, într-o mare măsură, la poluare.2. În ceea ce privește cazul 1.1, punctele de măsurare ar trebui să fie alese astfel încât:- să cuprindă exemple ale principalelor tipuri de zone aflate sub influența predominantă a poluării datorate automobilului, în special străzile "canion" cu trafic foarte dens și intersecțiile principale;- să fie, pe cât posibil, acelea în care concentrațiile de NO2, conform precizărilor de la punctul 1, sunt probabil printre cele mai ridicate.3. Numărul de stații instalate în zonele definite la punctul 1.2 trebuie calculat în funcție de:- întinderea zonei poluate;- eterogenitatea distibuției spațiale a poluării.Alegerea siturilor nu ar trebui să excludă străzile "canion" cu trafic intens și principalele intersecții, așa cum au fost definite în punctul 2, dacă există riscul unei depășiri a valorii limită datorate unei poluări substanțiale provenind din surse fixe de combustie.4. Citirile finale ale instrumentelor ar trebui efectuate astfel încât să poată fi calculată o medie orară sau inferioară orei, conform anexei I. Pentru a se putea recurge la eventuale verificări, datele ar trebui să fie stocate în cazurile:- în care valoarea limită nu este depășită, până la stabilirea viitorului raport periodic al Comisiei prevăzut la articolul 8;- în care valoarea limită este depășită, până când se iau măsurile prevăzute la articolul 3.--------------------------------------------------19850307ANEXA IVMETODA DE REFERINȚĂ RECOMANDATĂ PENTRU ANALIZELE EFECTUATE ÎN CADRUL PREZENTEI DIRECTIVEPentru determinarea dioxizilor de azot, metoda de referință pentru analiză este metoda prin chemiluminiscență descrisă în standardul ISO DIS 7996.În cazul acestor metode, texte de referință sunt versiunile lingvistice publicate de organismul de standardizare, precum și celelalte versiuni pe care Comisia le certifică drept conforme cu acestea.Pentru a putea aplica aceste metode de măsurare, ar trebui luate în considerare următoarele puncte:1. Capul de prelevare ar trebui să fie plasat la o distanță de cel puțin 0,5 m de imobile, pentru a se evita efectul de ecran.2. Linia de prelevare (țevi și legături) trebuie realizată din materiale inerte (de exemplu, sticlă, PTFE, oțel inoxidabil) care să nu modifice concentrația în NO2.3. Linia de prelevare între capul de prelevare și instrumentul de măsură trebuie să fie cât se poate de scurtă. Timpul de tranzitare al eșantioanelor de volum de gaz în grupul de prelevare de probe nu ar trebui să depășească 10 secunde.4. Orificiul de intrare trebuie să fie protejat de ploaie și de insecte. Dacă se utilizează un prefiltru, acesta ar trebui ales și întreținut (curățare regulată) în așa fel încât să se diminueze orice influență asupra concentrației de NO2.5. Trebuie evitată condensarea în linia de prelevare.6. Linia de prelevare de probe trebuie curățată în mod regulat, în funcție de condițiile locale.7. Scurgerile de gaz ale instrumentului și scurgerile provenite de la sistemul de etalonare nu ar trebui să influențeze prelevarea de probe.8. Instalațiile anexe (dispozitivul de aer condiționat și dispozitivul de transmitere a datelor) nu ar trebui să influențeze prelevarea de probe la capul de prelevare.9. Trebuie luate toate precauțiile necesare pentru ca variațiile de temperatură să nu determine un procentaj de erori prea important asupra măsurătorii.10. Etalonarea instrumentelor trebuie făcută cu regularitate.11. Linia de prelevare de probe trebuie închisă etanș, iar debitul trebuie controlat cu regularitate.--------------------------------------------------